Document ID: 32011R1359
Publication Date: 2011-12-19

Title and Content:
NARIADENIE RADY (EÚ) č. 1359/2001
z 19. decembra 2011,
ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 31,
so zreteľom na návrh Európskej komisie,
keďže:
(1)
S cieľom zabezpečiť dostatočné a neprerušované dodávky niektorých druhov tovaru, ktorých výroba je v Únii nedostatočná, a s cieľom vyhnúť sa narušeniam trhu sa nariadením Rady (EÚ) č. 7/2010 (1) otvorili na niektoré poľnohospodárske a priemyselné výrobky autonómne colné kvóty. Výrobky v rámci uvedených colných kvót sa môžu dovážať so zníženými alebo nulovými colnými sadzbami. Z rovnakých dôvodov je potrebné s účinnosťou od 1. januára 2012 otvoriť nové colné kvóty s nulovou colnou sadzbou v primeranom objeme pre výrobky s poradovými číslami 09.2928 a 09.2929 a vložiť uvedené výrobky do prílohy k nariadeniu (EÚ) č. 7/2010.
(2)
Objemy autonómnych colných kvót s poradovými číslami 09.2624 a 09.2640 je nedostatočný na pokrytie potrieb priemyslu Únie v súčasnom kvótovom období, ktoré sa končí 31. decembra 2011. V dôsledku toho by sa tieto objemy kvót mali zvýšiť s účinnosťou od 1. júla 2011.
(3)
Objemy kvót pre autonómne colné kvóty s poradovými číslami 09.2603, 09.2629, 09.2632, 09.2816 a 09.2977 by sa mal nahradiť objemami stanovenými v prílohe k tomuto nariadeniu.
(4)
Už nie je v záujme Únie, aby v roku 2012 naďalej poskytovala colné kvóty pre výrobky s poradovými číslami 09.2815, 09.2841 a 09.2992, pre ktoré boli tieto kvóty stanovené v roku 2011. Uvedené kvóty by sa mali preto s účinnosťou od 1. januára 2012 uzatvoriť a zodpovedajúce výrobky by sa mali odstrániť zo zoznamu v prílohe k nariadeniu (EÚ) č. 7/2010.
(5)
Vzhľadom na mnohé zmeny, ktoré sa majú vykonať, by sa v záujme zreteľnosti mala príloha k nariadeniu (EÚ) č. 7/2010 nahradiť v celom rozsahu.
(6)
Nariadenie (EÚ) č. 7/2010 by sa preto malo zodpovedajúcim spôsobom zmeniť a doplniť.
(7)
Keďže colné kvóty musia nadobudnúť účinnosť od 1. januára 2012, toto nariadenie by sa malo uplatňovať od toho istého dátumu a malo by nadobudnúť účinnosť okamžite,
PRIJALA TOTO NARIADENIE:
Článok 1
Príloha k nariadeniu (EÚ) č. 7/2010 sa nahrádza znením prílohy k tomuto nariadeniu.
Článok 2
S účinnosťou od 1. júla 2011 sa v prílohe k nariadeniu (EÚ) č. 7/2010:
-
objem kvóty pre autonómnu colnú kvótu s poradovým číslom 09.2624 stanovuje na 950 ton,
-
objem kvóty pre autonómnu colnú kvótu s poradovým číslom 09.2640 stanovuje na 11 000 ton.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2012 s výnimkou článku 2, ktorý sa uplatňuje od 1. júla 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. decembra 2011

Classification:
Level 1 Topics: 100147
100160
100156
Level 2 Topics: 100250
100193
100192
100268
Level 3 Topics: 614
2519
2720
2734
All Topics: 161
2734
2758
3191